Lav et referat af nedenstående tekst:

Tekst:
En 49-årig amatørrytter er afgået ved døden efter et styrt under et løb i Aalborg lørdag eftermiddag. Det skriver organisationen Dansk Hestevæddeløb på sin hjemmeside. Ulykken skete på Racing Arena Aalborg, og kvinden blev efterfølgende kørt på Aalborg Universitetshospital, skriver Dansk Hestevæddeløb. Der er endnu ikke oplysninger om ulykkes nærmere omstændigheder. En tragisk ulykke Til B.T. afviser Nordjyllands Politi at give yderligere oplysninger om hændelsen af hensyn til den efterladte familie. Politiet beskriver ulykken som "tragisk". I pressemeddelelsen udtrykker Dansk Hestevæddeløb "den største medfølelse" over for rytteren og hendes pårørende. Det sker sammen med foreningen Dansk Galop, Jydsk Væddeløbsbane og Racing Arena Aalborg, hvor ulykken skete. Dansk Hestevæddeløb skriver, at kvinden efterlader sig mand og to børn.

Referat:
En 49-årig kvinde er lørdag omkommet efter ulykke ved hestevæddeløb i Aalborg.